Միստր Բին (ֆիլմ, 1997)

**«Միսթր Բին»** (), ամերիկյան և անգլիական կատակերգական ժանրի գեղարվեստական ֆիլմ, որը նկարահանվել է 1997 թվականին «PolyGram Filmed Entertainment» կինոընկերության կողմից, համատեղությամբ՝ «Working Title» և «Tiger Aspect Films» կինոընկերությունների։ Այս ֆիլմում խախտված են «Միսթր Բին» հեռուստասերիալի ավանդույթները։ Ի տարբերություն հեռուստասերիալի, այստեղ շատ են հանդես եկող դերակատարները։ Հայտնի դերասաններից ֆիլմում ընդգրկված են Հարիս Յուլինը, Բյորտ Ռեյնոլդսը, Լարի Դրեյքը, Պամելա Ռիդը և այլք։

## Սյուժե
Միսթր Բինը աշխատում է Լոնդոնի ազգային պատկերասրահում որպես պահակ։ Նա անընդհատ անհաջողություններ է ստեղծում թե՛ թանգարանի համար, թե՛ իր։

Լոս Անջելեսի գեղարվեստական պատկերասրահը պատկանում է Ջորջ Գրիվերսոնին։ Հանկարծ վերջինս իմանում է, որ գեներալ Նյուտոնը կատարել է մի աննախադեպ բարեգործական ներդրում։ Զորավարը Ֆրանսիայից գնում է մի կտավ՝ «Ուիսթլերի մայրը» անվանումով, որը պատկանում է ամերիկացի նկարիչ Ջեյմս Էբբոտ Մաք-Նեյլ Ուիսթլերի վրձնին։

Արկածներով լեցուն իրավիճակում Միսթր Բինը ժամանում է Կալիֆորնիա։ Օդանավակայանում նրան ձերբակալում են՝ ապօրինի զենք կրելու մեղադրանքով։ Սակայն հետո պարզվում է, որ դա ընդամենը թյուրիմացություն էր։ Այստեղ նրան դիմավորում և իր տուն է ուղեկցում Լոս Անջելեսի արվարձանում ապրող թանգարանի աշխատակիցներից մեկը՝ Դևիդը։

Հենց այստեղ էլ սկսվում են Բինի գլխավոր արկածները. նա մի քանի անգամ հազիվ է փրկվում ճաղերից այն կողմ և հոգեբուժարան չհայտնվելուց։ Մի շարք տարօրինակություններ է անում նաև Դևիդի տանը, որի պատճառով վերջինիս կինը հեռանում է տանից՝ իր հետ տանելով նաև երեխաներին։

Կինոնկարի սյուժեի գագաթնակետը Բինի կողմից նկարի խեղաթյուրումն է՝ հանգամանքների անակնկալ բերումով պայմանավորված։ Որից հետո նա լծվում է նկարը «վերականգնելու» գործին։

Բացի այդ նա հիվանդանոցում կատարում է նաև վիրահատություն, որի ժամանակ փրկում է այն ոստիկանի կյանքը, որը նրան ուզում էր ազատազրկել։ Այս հիվանդանոցում նա փրկում է նաև Դևիդի դստեր կյանքը, որը ավտովթարի էր ենթարկվել։

Շատ երկրպագուների դուր չեկավ ֆիլմի հոլիվուդյան բեմադրությունը։ Բայցևայնպես, ֆիլմի ընդհանուր եկամուտները կազմեցին 230 միլիոն դոլար, և սա այն դեպքում, երբ ֆիլմը ստեղծելու համար ծախսվել էր ընդամենը 18 միլիոն դոլար։

## Գլխավոր դերերում

## Ֆիլմում հնչող երգեր
# "Picture Of You"Կատարող՝ Boyzone
# "I Get Around"Կատարող՝ The Beach Boys
# "Walking On Sunshine"Կատարող՝ Katrina And The Waves
# "Yesterday"Կատարող՝ Wet Wet Wet
# "Running Back For More"Կատարող՝ Լուիզ
# "That Kinda Guy"Կատարող՝ Thomas Jules-Stock
# "Give Me A Little More Time"Կատարող՝ Գաբրիելա
# "I Love L.A."Կատարող՝ OMC
# "He's A Rebel"Կատարող՝ Alisha's Attic
# "Stuck In The Middle With You"Կատարող՝ Սյուզան Հոֆս
# "Art For Art's Sake"Կատարող՝ 10cc
# "Have Fun Go Mad"Կատարող՝ Blair
# "Can We Talk (Pure Radio Mix)"Կատարող՝ Code Red
# "Bean Theme (Mad Pianos)"Կատարող՝ Հովարդ Գուդոլ

## Հետաքրքիր փաստեր
* Ֆիլմի պրոդյուսերները ի սկզբանե ցանկանում էին գեներալ Նյուտոնի դերում այլ դերասանի առաջարկել, սակայն չկորողացան մերժել Բարտ Ռեյնոլդսին, ով դիմեց նրանց խնդրանքով, որպեսզի նկարահանվի այս ֆիլմում։
* 2000 թվականին, ֆիլմը ցուցադրվեց «NBC» հեռուստաալիքով։ Այն տեսարանը, երբ Միսթր Բինը ցույց է տալիս միջնամատը բոլորին, կտրվել է ֆիլմից և դրա փոխարեն դրվել հոթ դոգ պատվիրելու տեսարանը։ 
* «Բինը» դարձավ այնպիսի ֆիլմերից, որը հավաքեց ավելի քան 100 միլիոն դոլար համաշխարհային կինովարձույթում, նախքան ԱՄՆ էկրաններին բարձրանալը։
* Ստիվ Մարտինը պլանավորել էր խաղալ Դևիդ Լենգլիի դերը։

## Տես նաև
* Միսթր Բին (հեռուստասերիալ)

## Ծանոթագրություններ

## Արտաքին հղումներ
* 
* 
* BBC review

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Անգլիայում նկարահանված ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կինոկատակերգություններ
Կատեգորիա:Մանկական ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:1990-ականների բրիտանական ֆիլմեր